ଭାଣ୍ଡେଟାନିବ

ଭାଣ୍ଡେଟାନିବ (ଇଂରାଜୀ ଭାଷାରେ Vandetanib), କ୍ୟାପେଲସା ଏହାର ବିକ୍ରୟ ନାମ, ହେଉଛି ଏକ କର୍କଟରୋଧୀ ଔଷଧ ଯାହା ଏକ ପ୍ରକାର ଥାଇରଏଡ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ, ବିଶେଷ ଭାବରେ ମେଡୁଲାରି ଥାଇରଏଡ କର୍କଟ । ରୋଗ ଅତି ଖରାପ ଦିଗକୁ ଯିବା ପୂର୍ବରୁ ଏହା ସମୟ ସୀମା ବୃଦ୍ଧି କରେଇଥାଏ ।  ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବ୍ରଣ, ଉଚ୍ଚ ରକ୍ତଚାପ, ମୁଣ୍ଡବିନ୍ଧା, କମ୍ ରକ୍ତ କ୍ୟାଲସିୟମ୍, ନିମ୍ନ ରକ୍ତ ଶର୍କରା ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି ବିସ୍ତାର, ସୌର ସମ୍ବେଦନଶୀଳତା, କେଶ ଝଡ଼ିବା, ଫୁଲା ଏବଂ କର୍ଣ୍ଣିଆରେ ଜମିଥିବା କିଛି ପଦାର୍ଥ ହୋଇପାରେ ।   ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ଏହା ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା କାଇନେଜ ଇନହିବିଟ ଭାବରେ କାମ କରେ, ମୁଖ୍ୟତଃ ଭାସ୍କୁଲାର ଏଣ୍ଡୋଥେଲିଆଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର 2 (VEGFR2) ଏବଂ ଏପିଡର୍ମାଲ୍ ବୃଦ୍ଧି ଫ୍ୟାକ୍ଟର୍ ରିସେପ୍ଟର (EGFR) | 

୨୦୧୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭାଣ୍ଡେଟାନିବ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୦ ସୁଦ୍ଧା ମାସକୁ ୫୦୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିରମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୬,୦୦୦ ଡଲାର ଥିଲା । ସେତେବେଳେ କାନାଡ଼ାରେ ୨୦୧୭ ସୁଦ୍ଧା ମାସକୁ ପ୍ରାୟ ୫୯୦୦ କାନାଡ଼ା ଡଲାର ଖର୍ଚ୍ଚ ହେଉଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ